CELEX: 62009CN0033
Language: lt
Date: 2009-01-26 00:00:00
Title: Byla C-33/09: 2009 m. sausio 26 d. Gerechtshof Amsterdam (Nyderlandai) pateiktas prašymas priimti prejudicinį sprendimą byloje Oracle Nederland BV prieš Inspecteur der Belastingdienst Utrecht-Gooi/ kantoor Utrecht

18.4.2009   
            
            
               LT
            
            
               Europos Sąjungos oficialusis leidinys
            
            
               C 90/9
            
         2009 m. sausio 26 d. Gerechtshof Amsterdam (Nyderlandai) pateiktas prašymas priimti prejudicinį sprendimą byloje Oracle Nederland BV prieš Inspecteur der Belastingdienst Utrecht-Gooi/ kantoor Utrecht
   (Byla C-33/09)
   2009/C 90/14
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Gerechtshof Amsterdam
   
   
      Šalys pagrindinėje byloje
   
   
      Apeliantai: Oracle Nederland BV ir Inspecteur der Belastingdienst Utrecht-Gooi/ kantoor Utrecht
   
   
      Prejudiciniai klausimai
   
   
               1.
            
            
               Ar Antrosios direktyvos (1) 11 straipsnio 4 dalį ir Šeštosios direktyvos (2) 17 straipsnio 6 dalį reikia aiškinti taip, kad valstybė narė, norėjusi pasinaudoti šiuose straipsniuose įtvirtinta galimybe apriboti (ir toliau apriboti) pirkimo mokesčio atskaitos išlaidoms, kurios apibūdinamos kaip:
               
                           —
                        
                        
                           „išlaidos maisto ir gėrimų tiekimui verslininko darbuotojams“;
                        
                     
                           —
                        
                        
                           „išlaidos verslo dovanoms ar kitoms dovanoms asmenims, kai tuo atveju, jei minėtas apyvartos mokestis jiems yra ar būtų apskaičiuotas, jis visas ar didelė jo dalis nebūtų atskaitoma“;
                        
                     
                           —
                        
                        
                           „išlaidos verslininko darbuotojams <...> apgyvendinimui“;
                        
                     
                           —
                        
                        
                           „išlaidos verslininko darbuotojams <...> sporto ir pramogų tikslais“
                        
                     įvykdo sąlygą, reikalaujančią pakankamai apibrėžti prekių ir paslaugų rūšį?
            
         
               2.
            
            
               Jei į pirmąjį klausimą dėl minėtų išlaidų rūšių būtų atsakyta teigiamai: ar pagal Šeštosios direktyvos 6 straipsnio 2 dalį ir 17 straipsnio 2 ir 6 dalis leistina tokia nacionalinė nuostata, kokia nagrinėjama šioje byloje, kuri buvo priimta iki įsigaliojant direktyvai ir pagal kurią apmokestinamasis asmuo negali visiškai atskaityti įsigyjant tam tikras prekes ir paslaugas sumokėto apyvartos mokesčio, nes už jas buvo įskaičiuotas atlygis, kuriam taikomas apyvartos mokestis, t. y. jį galima atskaityti tik iki už šį prekių tiekimą ar paslaugų teikimą mokėtino mokesčio sumos?
            
         
               3.
            
            
               Jei kalbant apie „maisto ir gėrimų tiekimą“ yra įvykdyta sąlyga, reikalaujanti pakankamai apibrėžti prekių ir paslaugų rūšis: ar Šeštosios direktyvos 17 straipsnio 6 dalis draudžia pakeisti egzistuojantį atskaitos apribojimą, jei galima numanyti, kad šis pakeitimas susiaurintų šio apribojimo taikymo sritį, ir tuo pačiu vis dėlto negalima atmesti galimybės, kad atskiru atveju konkrečiais metais dėl bendro pakeistos tvarkos pobūdžio šio atskaitos apribojimo taikymo sritis bus išplėsta?
            
         
      (1)  1967 m. balandžio 11 d. Antroji Tarybos direktyva 67/228/EEB dėl valstybių narių įstatymų, susijusių su apyvartos mokesčiais derinimo – Bendros pridėtinės vertės mokesčio sistemos struktūra ir taikymo procedūra (OL L 71, p. 1303;).
   
      (2)  1977 m. gegužės 17 d. Šeštoji Tarybos direktyva dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1. 2004 m. specialusis leidimas lietuvių k., 9 sk., 1 t., p. 23).